rejauldu/bengali-wikipedia huggingface dataset:
কমলা দামা (বৈজ্ঞানিক নাম:Zoothera citrina) দক্ষিণ এশিয়ার দেশ বাংলাদেশের ১৫ প্রজাতির দামা পরিবারের একটি পাখি। দামা পরিবারের অন্যান্য প্রজাতিগুলি হচ্ছে আঁশটে দামা, ধলাঘার কালিদামা, ধলাপাখ কালিদামা, কালাবুক দামা, কালাপাশ দামা, কালচে দামা, লালগলা দামা, নীল শীষদামা, নীল শীলাদামা, পাতি কালিদামা, টিকেলের দামা, ভ্রুলেখা দামা, খয়রাপিঠ দামা ও লম্বা ঠোঁট দামা। এরা কমলাফুলি বা কমলা দোয়েল নামেও পরিচিত। ফকিরহাটে মেটে দোয়েল বা কমলা বউ বলে।।এই ১৫ প্রজাতির মধ্যে কেবল কমলা দামা বাংলাদেশে স্থায়ীভাবে বসবাসকারী দুর্লভ দামা। বাকি ১৪ প্রজাতি মাঝে মাঝে, বিশেষ করে শীতকালে দেখা যায়।কমলা দামার ঘরবাড়ি , সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: ১১ মে ২০১১ খ্রিস্টাব্দ।   আকার  কমলাবউ দোয়েল আকারের পাখি। লম্বায় ২১ থেকে ২২ সেন্টিমিটার। ওজন ৬০ গ্রাম। পুরুষ পাখির মাথার চাঁদি, ঘাড় ও বুকের রং গাঢ় কমলা। তাতে আছে হালকা হলুদের ছোঁয়া ও লালচে আভা। পেট ও লেজের নিচটা সাদা। পিঠ ও লেজের ওপরটা নীলচে-ধূসর। ডানার প্রান্তে রয়েছে কয়েকটি সাদা দাগ। স্ত্রীটি দেখতে পুরুষটির মতোই, তবে বুকের রং একটু ফিকে এবং পিঠ ও লেজ ছাইরঙা। স্ত্রী-পুরুষনির্বিশেষে ঠোঁট কালচে; পা ও আঙুল হালকা গোলাপি। মায়াবী চোখের মণি পিঙ্গল। বাচ্চাগুলোর রং গাঢ় ধূসর, তার ওপর কমলা ছোপ।   স্বভাব  এরা বেশ লাজুক। মানুষের চোখের আড়ালে গ্রামীণ ঝোপ-জঙ্গল, বন-বাগান বা বাঁশঝাড়ের স্যাঁতসেঁতে নির্জন পরিবেশে থাকতে পছন্দ করে। প্রজননের সময় ছাড়া সাধারণত একাকী জোড়পায়ে ছোট ছোট লাফ দিয়ে ঘুরে বেড়ায়। মাটিতে পড়ে থাকা পাতা উল্টে পোকামাকড়, কেঁচো ইত্যাদি খায়। ফলও খেতে পারে। ‘চিরি-চিরি-রিরি...ঝিরি বা কিরি-কিরি...কিরি-কিরি’ স্বরে ডাকে।   প্রজননকাল  এপ্রিল থেকে জুন প্রজননকাল। এক থেকে পাঁচ মিটার উঁচু কোনো গাছের ঘন পাতাওয়ালা দুই ডালের ফাঁকে শুকনা পাতা, মস, ঘাস, সরু শিকড় ও মাটি দিয়ে চায়ের পেয়ালার মতো বেশ মজবুত বাসা বানায়। স্ত্রী কমলাবউ তিন-চারটি গোলাপি ডিম পাড়ে। তাতে থাকে নীলচে ও ফিকে আভা। আর সামান্য ছিট-ছোপ। ডিম ফোটে ১৪ দিনে। বাচ্চারা উড়তে শেখে ১০ দিনে।প্রাণে বাঁচল কমলাবউ, আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: ১৫ মে ২০১২ খ্রিস্টাব্দ।   তথ্যসূত্র    বহিঃসংযোগ   Videos on the Internet Bird Collection  বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:জুওথেরা বিষয়শ্রেণী:ভুটানের পাখি বিষয়শ্রেণী:নেপালের পাখি বিষয়শ্রেণী:কম্বোডিয়ার পাখি বিষয়শ্রেণী:চীনের পাখি বিষয়শ্রেণী:ইন্দোনেশিয়ার পাখি বিষয়শ্রেণী:লাওসের পাখি বিষয়শ্রেণী:মিয়ানমারের পাখি বিষয়শ্রেণী:পাকিস্তানের পাখি বিষয়শ্রেণী:সিঙ্গাপুরের পাখি বিষয়শ্রেণী:থাইল্যান্ডের পাখি বিষয়শ্রেণী:মালয়েশিয়ার পাখি বিষয়শ্রেণী:শ্রীলঙ্কার পাখি বিষয়শ্রেণী:ভিয়েতনামের পাখি বিষয়শ্রেণী:হিমালয়ের পাখি বিষয়শ্রেণী:১৭৯০-এ বর্ণিত পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:জন ল্যাথাম (পক্ষীবিদ) কর্তৃক নামকরণকৃত ট্যাক্সা
রাঘবেন্দ্র অমরনাথ শারদা (জন্ম: ১৪ ফেব্রুয়ারি ১৯৭৬), যিনি কিকু শারদা নামে অধিক পরিচিত, হলেন একজন ভারতীয় কৌতুক অভিনেতা, চলচ্চিত্র ও টেলিভিশন অভিনেতা। তিনি হাতিমে "হোবো" চরিত্রে, এফ.আই.আর-এ "কনস্টবল মুলায়েম সিং গুলগুলে" চরিত্রে, এবং আকবর বীরবল নামক কমেডি অনুষ্ঠানে "আকবর চরিত্রে অভিনয় করেছেন।article/entertainment/television/i-am-not-leaving-comedy-nights-with-kapil-says-palak-aka-kiku-sharda I am not leaving Comedy Nights With Kapil তিনি কপিল শর্মার সাথে কমেডি নাইটস উইথ কপিলে কাজ করেছেন, যেখানে তিনি বেশ কয়েকটি চরিত্রে অভিনয় করেছেন যার মধ্যে উল্লেখযোগ্য হলো "পলক"।With Gutthi gone, Palak came into her own: Kiku Sharda - DNAIndia তিনি ২০০৩ সালে প্রিয়াঙ্কার সাথে বিবাহ বন্ধনে আবদ্ধ হন। তিনি ২০১৩ সালে নাচ বলিয়ে ৬-এ এবং ২০১৪ সালে ঝলক দিখলা যায় প্রতিযোগী হিসেবে অংশগ্রহণ করেছেন। তিনি ২০১৬ সালে সনিতে প্রচারিত দ্য কপিল শর্মা শোতে বিভিন্ন চরিত্রে অভিনয় করেছেন যার মধ্যে সন্তোষ এবং তার জনপ্রিয় চরিত্র বাচ্চা যাদব উল্লেখযোগ্য।  ২০১৬ সালের জানুয়ারি মাসে, তিনি গুরমিত রাম রহিম সিংকে অনুকরণ করায় গ্রেপ্তার হয়েছিলেন।http://www.hindustantimes.com/tv/tv-actor-kiku-sharda-arrested-for-hurting-religious-sentiments/story-R5L0x1xIfJ5bgsOHOVCRJK.html   চলচ্চিত্রের তালিকা  সাল চলচ্চিত্র চরিত্র ভাষা ২০০১  মিট্টি  কাসমা  পাঞ্জাবি ২০০৩  ডরনা মানা হ্যায়  —  হিন্দি ২০০৬  ফির হেরা ফেরি  মুন্নাভাইয়ের সহযোগী  ২০০৭  ধামাল  পুলিশ  নো স্মকিং  কে-এর ডাক্তার  গো  —  ২০০৮  রেস  ঘোড়ার পাহাড়াদার  রোডসাইড রোমিও  হিরো ইংলিশ (কণ্ঠ অভিনেতা)  হিন্দি/ইংরেজি দশবিদানিয়া  —  হিন্দি লাভ খিচড়ি  বলবিন্দর  ২০১০  নো প্রবলেম  —  ২০১৪  হ্যাপি নিউ ইয়ার  সরোজ খান (একজন নৃত্য পরিকল্পনাকারী)   ২০১৬ দ্য এন্ড  —   টেলিভিশন  সাল অনুষ্ঠান চরিত্র চ্যানেল উল্লেখ ২০০৩–০৪  হাতিম  হোবো  স্টার প্লাস  ২০০৪–০৫   কভি হা কভি না  জে  জি টিভি ২০০৪  আজ কে শ্রীমান শ্রীমতী  জ্যোতি প্রসাদ  সাব টিভি  ২০০৫–০৭  দ্য গ্রেট ইন্ডিয়ান কমেডি শো  বিভিন্ন চরিত্র  স্টার ওয়ান  ২০০৬–১৫  এফ.আই.আর.  কনস্টেবল মুলায়েম সিং গুলগুলে  সাব টিভি  ২০০৭   আগডম বাগডম তিগডম  দীপক মালহোত্রা  ডিজনি চ্যানেল  ২০০৮  ভাগো কেকে আয়া  কেকে  সাব টিভি  ২০০৮  কেয়া আপ পাঁচভি ফেল চাম্পু হ্যায়?  ফারোজ খান  ফিল্মি  ২০০৯   ভূতওয়ালা সিরিয়াল  অমরনাথ ভান্ডারী  সাব টিভি  ২০১১   কাহানি কমেডি সার্কাস কি   অতিথি প্রতিযোগী  সনি  ২০১২–২০১৩ কমেডি সার্কাস কে আজুবে  প্রতিযোগী  সনি  ২০১৩   নাচ বলিয়ে ৬   প্রতিযোগী  স্টার প্লাস   তার স্ত্রী প্রিয়াঙ্কা শারদার সাথে অংশগ্রহণ করেছেন ২০১৩–১৬   কমেডি নাইটস উইথ কপিল   পলক, লাচ্ছা, পাঙ্কুরিসহ বিভিন্ন চরিত্র  কালারস  ২০১৪–১৬  হার মুশকিল কা হাল আকবর বীরবল  আকবর  বিগ ম্যাজিক  ২০১৪  ঝলক দিখলা যা ৭   স্বভূমিকা / পলক (প্রতিযোগী)  কালারস  ১৭ আগস্ট ২০১৪ সালে ১০ম সপ্তাহে নিষ্কাশিত ২০১৬–১৭  দ্য কপিল শর্মা শো  বাম্পার, সন্তোষ, বাচ্চা যাদবসহ বিভিন্ন চরিত্র  সনি  ২০১৭–বর্তমান পার্টনারস মানব দেসাই  সাব টিভি   পুরস্কার  সাল পুরস্কার বিভাগ অনুষ্ঠান ফলাফল ২০১৫ ইন্ডিয়ান ট্যালি পুরস্কার পার্শ্ব চরিত্রে সেরা অভিনেতা (কমেডি) আকবর বীরবল   তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:রাজস্থানের অভিনেতা বিষয়শ্রেণী:১৯৭৬-এ জন্ম বিষয়শ্রেণী:যোধপুরের ব্যক্তি বিষয়শ্রেণী:রাজস্থানি ব্যক্তি
সুনির্দিষ্ট হামলা বা   ইংরেজি পরিভাষায় সার্জিক্যাল স্ট্রাইক (Surgical strike) হল এক ধরনের যুদ্ধশৈলী যেখানে নির্দিষ্ট সামরিক শত্রু বা শত্রুপক্ষের নির্দিষ্ট স্থানকে লক্ষ্য করে নেওয়া হয় এবং সেই নির্দিষ্টকৃত শত্রু বা স্থানে সূক্ষ্মভাবে মোক্ষম আঘাত হানা হয় যাতে সেই লক্ষ্যের কাছে অন্য কোনো অসামরিক বস্তু বা নাগরিক এই আক্রমণের কবলে না পড়ে।  বর্ণনা সুনির্দিষ্ট হামলা সাধারণত অতর্কিতে, ঝটিকা গতিতে করা হয়। যুদ্ধ বিমান, ক্ষেপণাস্ত্র অথবা উৎকৃষ্ট-প্রশিক্ষণপ্রাপ্ত সৈনিক দ্বারা এই হামলা করা হয় যাতে দ্রুতগতিতে কাজ সমাধা হয়। এই ধরনের আক্রমণ আক্রমণকারীকে নিরীহ মানুষের ক্ষতি বা প্রাণহানি করার অপবাদ থেকে মুক্ত করে নৈতিকভাবে উচ্চ অবস্থানে থাকতে সহায়তা করে।  দৃষ্টান্ত ইসরায়েল ১৯৮১ সালে ইসরায়েলের ইরাকি পারমাণবিক বিদ্যুৎকেন্দ্রের উপর বোমাবর্ষণ এটির প্রকৃষ্ট উদাহরণ। ১৯৭৬এ, উগান্ডাতে এদের একটি বিমান ছিনতাই করে ইসরায়েলি যাত্রীদের মুক্ত করাও এক সফল দৃষ্টান্ত। মার্কিন যুক্তরাষ্ট্র মার্কিন যুক্তরাষ্ট্র বেশ কয়েকবার ক্রুজ মিসাইল ব্যবহার করেছে আফগানিস্তানে আল-কায়দা জঙ্গিগোষ্ঠির উপর। সুদানেও এই প্রযুক্তিসমূহ কার্যকরী হয়েছে।  আরও দেখুন  বিন্দুবৎ লক্ষ্যবস্তু (পয়েন্ট টার্গেট)  বিমান হামলা  তথ্যসূত্র  বিষয়শ্রেণী:সামরিক পরিভাষা বিষয়শ্রেণী:রণনীতি বিষয়শ্রেণী:যুদ্ধবিজ্ঞান বিষয়শ্রেণী:১৯৪৫-পরবর্তী যুদ্ধবিগ্রহ বিষয়শ্রেণী:লক্ষ্যস্থির করা (যুদ্ধবিগ্রহ)
right|thumb|উৎস থেকে অদূরে হলিন উডের কাছে মানবনির্মিত একটি জলপ্রপাত দিয়ে ট্রেন্ট নদী প্রবাহিত হচ্ছে। ট্রেন্ট নদী () উত্তর-পশ্চিম ইউরোপের রাষ্ট্র যুক্তরাজ্যের একটি নদী। নদীটি ইংল্যান্ড রাজ্যের পশ্চিমভাগে স্ট্যাফোর্ডশায়ার অঞ্চলে উৎপত্তিলাভ করে দক্ষিণ-পূর্ব দিকে (মিডল্যান্ডস প্রশাসনিক অঞ্চলের উত্তর ও মধ্যভাগ দিয়ে) প্রবাহিত হয়ে স্টোক-অন-ট্রেন্ট শহরকে অতিক্রম করে ডার্বিশায়ার কাউন্টির সীমান্তের দিকে চলে গেছে এবং সেখানে উত্তর ও উত্তর-পূর্ব দিকে মোড় নিয়ে বার্টন-আপন-ট্রেন্ট ও নটিংহাম শহরের পাশ দিয়ে প্রবাহিত হয়ে ট্রেন্ট ফল্‌স নামক স্থানে উজ নদীর সাথে মিলিত হয়ে হাম্বার নদী বা মোহনাটি গঠন করেছে। হাম্বার মোহনাটি উত্তর সাগরে গিয়ে পতিত হয়েছে। ট্রেন্ট নদী যুক্তরাজ্যের তৃতীয় দীর্ঘতম নদী (সেভার্ন নদী এবং টেমস নদীর পরেই)। এর দৈর্ঘ্য । নদীটির গতিপথকে প্রায়শই উত্তর ইংল্যান্ড এবং মিডল্যান্ডের মধ্যবর্তী সীমানা হিসেবে বর্ণনা করা হয়েছে।  তথ্যসূত্র  বিষয়শ্রেণী:যুক্তরাজ্যের নদী
কেরামত রহমান নিয়াজি (মৃত্যুঃ ২০২১) পাকিস্তান নৌবাহিনীর একজন অ্যাডমিরাল ছিলেন। তিনি ১৯৪৮ সালে রাজকীয় পাকিস্তান নৌবাহিনীতে যোগ দিয়েছিলেন। ১৯৭৯ সালের ২২শে মার্চ তিনি পাকিস্তান নৌবাহিনী প্রধান হন এবং অবসরে যান ১৯৮৩ সালের ২৩শে মার্চ। তিনি ২০২১ সালের ৪ মে তারিখে মারা যান।  তিনি বিশেষভাবে স্মরণীয় কারণ ভারত-পাকিস্তান যুদ্ধ ১৯৬৫ চলাকালে তিনি ডুবোজাহাজ পিএনএস গাজীতে কমান্ডার ছিলেন, এবং এই যুদ্ধের পর বীরত্ব স্বরূপ পদক পেয়েছিলেন। ১৯৭৯ সালে রাষ্ট্রপতি জেনারেল জিয়াউল হক কেরামতকে নৌপ্রধানের দায়িত্ব দেন। নৌ জীবন ১৯৪৮ সালে মিডশিপম্যান হিসেবে রাজকীয় পাকিস্তান নৌবাহিনীতে যাত্রা শুরু হয় কেরামতের। এরপর তিনি প্রশিক্ষণের জন্য ব্রিটেন যান এবং প্রশিক্ষণ শেষে সাব লেঃ হন। ১৯৬২ সালে তিনি লেঃ কমান্ডার হন। ১৯৬৩ সালে তিনি যুক্তরাষ্ট্র যান ডুবোজাহাজ বিষয়ক প্রশিক্ষণ নিতে, যুক্তরাষ্ট্রের ডুবোজাহাজ ইউএসএস অ্যাংলার-এ প্রশিক্ষণ নেন তিনি, দেশে ফিরে এসে তাকে কমান্ডার পদে পদোন্নতি দেওয়া হয় এবং পিএনএস গাজীর অধিনায়ক নিযুক্ত হন তিনি। '৬৭ সাল পর্যন্ত তিনি গাজী ডুবোজাহাজের অধিনায়কত্ব করেন, এবং এ বছর ক্যাপ্টেন হন এবং নৌ সদরে তাকে স্টাফ দায়িত্ব দেওয়া হয়।  ভারত–পাকিস্তান নৌযুদ্ধ ১৯৭১ চলাকালীন তিনি কমোডোর ছিলেন এবং পাকিস্তান নৌবাহিনীর সাবমেরিন কমান্ডের অধিনায়ক ছিলেন। এরপর রিয়ার অ্যাডমিরাল পদবীতে '৭২ সালে তিনি কমান্ডার, পাকিস্তান ফ্লিট-এর দায়িত্ব পান। তিনি এ পদে ১৯৭৪ পর্যন্ত ছিলেন।  ১৯৭৯ সালে নৌবাহিনী প্রধান হওয়ার আগ পর্যন্ত তিনি নৌ সদরে সহকারী নৌ প্রধানের দায়িত্ব পালন করছিলেন।  তথ্যসূত্র  বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:২০২১-এ মৃত্যু বিষয়শ্রেণী:পশতু ব্যক্তি বিষয়শ্রেণী:করাচির ব্যক্তি বিষয়শ্রেণী:১৯৬৫-এর পাক-ভারত যুদ্ধের সামরিক কর্মকর্তা বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি ইসলামপন্থী বিষয়শ্রেণী:মিয়ানওয়ালী জেলার ব্যক্তি বিষয়শ্রেণী:২০১৪-এর বিতর্ক
ড. শাহ মোঃ হাসানুজ্জামান (জন্ম: ১ জানুয়ারি ১৯২৫ - মৃত্যু: ৯ অক্টোবর, ২০১১) বাংলাদেশের একজন কৃষিবিজ্ঞানী।   পরিচিতি  ড. শাহ মোঃ হাসানুজ্জামান ১৯২৫ সালের ১ জানুয়ারি ঢাকা শহরের ৪৭নং শাহ সাহেব লেনে জন্মগ্রহণ করেন। তিনি দুই কন্যা ও এক পুত্রে রেখে ২০১১ সালে ৯ অক্টোবরে ৮৬ বছর বয়সে বার্ধক্যজনিত কারণে তিনি মৃত্যুবরণ করেন।    শিক্ষা  ড. শাহ মোঃ হাসানুজ্জামান ঢাকা বিশ্ববিদ্যালয় এর কৃষি অনুষদের অধীনে বাংলাদেশ কৃষি ইনস্টিটিউট (বি এ আই) (বর্তমানে শেরেবাংলা কৃষি বিশ্ববিদ্যালয়) থেকে বি এসসি এজি (সম্মান) ডিগ্রী অর্জন করেন। তিনি ১৯৫৬ সালে আরকানসাস ষ্টেট ইউনিভার্সিটি থেকে কৃষিতত্ত্বে এম এস করেন এবং টেক্সাস এগ্রিকালচার এন্ড মেডিকেল কলেজ থেকে ১৯৫৮সালে পিএইচ ডি ডিগ্রী লাভ করেন।    কর্মজীবন  তিনি বাংলাদেশ ধান গবেষণা ইনস্টিটিউট এর মহাপরিচালক এর দায়িত্ব পালন করেন। তিনি DA-29 ও DA-37 নামক ধানের জাত উদ্ভাবন করেন।   সম্মান ও পুরস্কার  ১৯৭৮ সালে বাংলাদেশ সরকার তাকে স্বাধীনতা পুরস্কারে ভূষিত করে। http://www.dailyjanakantha.com/news_view.php?nc=27&dd=2012-11-06&ni=114560   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:বাংলাদেশের বিজ্ঞানী বিষয়শ্রেণী:২০১১-এ মৃত্যু বিষয়শ্রেণী:বাংলাদেশী কৃষিবিদ বিষয়শ্রেণী:বাংলাদেশ কৃষি ইনস্টিটিউটের প্রাক্তন শিক্ষার্থী বিষয়শ্রেণী:বাংলাদেশ বিজ্ঞান একাডেমির ফেলো
নাটোর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নাটোর জেলায় অবস্থিত জাতীয় সংসদের ৬০নং আসন।  সীমানা নাটোর-৩ আসনটি নাটোর জেলার সিংড়া উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ ইয়াকুব আলী স্বতন্ত্র১৯৮৮ইয়াকুব আলীজাতীয় পার্টি ১৯৯১আবু বক্কর শেরকোলী বাংলাদেশ জামায়াতে ইসলামী ১৯৯৫ উপ-নির্বাচন কাজী গোলাম মোর্শেদ বাংলাদেশ জাতীয়তাবাদী দল ফেব্রুয়ারি ১৯৯৬ আবুল কালাম আজাদ বাংলাদেশ জাতীয়তাবাদী দল জুন ১৯৯৬ কাজী গোলাম মোর্শেদ বাংলাদেশ জাতীয়তাবাদী দল ২০০১ কাজী গোলাম মোর্শেদ বাংলাদেশ জাতীয়তাবাদী দল ২০০৮ জুনাইদ আহমেদ পলক বাংলাদেশ আওয়ামী লীগ ২০১৪ জুনাইদ আহমেদ পলক বাংলাদেশ আওয়ামী লীগ ২০১৮ জুনাইদ আহমেদ পলক বাংলাদেশ আওয়ামী লীগ২০২৪জুনাইদ আহমেদ পলকবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন   ১৯৯৫ সালের উপ-নির্বাচনে বিএনপির কাজী গোলাম মোর্শেদ নির্বাচিত হন।   তথ্যসূত্র   বহিঃসংযোগ  প্রথম আলোতে নাটোর-৩  বিষয়শ্রেণী:নাটোর জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
এনাডু (আজকের/এই ল্যান্ড)  হল ভারতের বৃহত্তম  প্রচারিত তেলুগু ভাষার দৈনিক পত্রিকা যা বেশিরভাগই অন্ধ্র প্রদেশ এবং তেলেঙ্গানা রাজ্যে বিক্রি হয়। IRS 2012 Q1 Topline Findings p. 11  ইন্ডিয়ান রিডারশিপ সার্ভে (আইআরএস) ২য় চতুর্থাংশ ২০১৯ অনুসারে, এনাডু সর্বাধিক প্রচারিত ভারতীয়-ভাষার দৈনিকগুলির মধ্যে অষ্টম স্থানে রয়েছে যার মোট পাঠক সংখ্যা ১,৬১৪,১০৫।  এটি ১৯৭৪ সালে রামোজি রাও দ্বারা প্রতিষ্ঠিত হয়েছিল।    তথ্যসূত্র    গ্রন্থপঞ্জি         বহিঃসংযোগ      বিষয়শ্রেণী:বিজয়ওয়াড়ার সংবাদপত্র বিষয়শ্রেণী:হায়দ্রাবাদের সংবাদপত্র বিষয়শ্রেণী:১৯৭৪-এ প্রতিষ্ঠিত প্রকাশনা বিষয়শ্রেণী:তেলুগু ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:উদ্ধৃতি শৈলীতে তেলুগু ভাষার উৎস (te) বিষয়শ্রেণী:১৯৭৪-এ অন্ধ্রপ্রদেশে প্রতিষ্ঠিত
ওহ উগান্ডা, ল্যান্ড অফ বিউটি (ইংরেজি: Oh Uganda, Land of Beauty) উগান্ডার জাতীয় সঙ্গীত। ১৯৬২ সালে একে অবলম্বন করা হয়েছিল। এটি গানের কথা এবং সুর দিয়েছেন জর্জ উইলবিফোরস কাকোমা।জাতীয় সঙ্গীতের তথ্য   গানের কথা  গানের কথা ইংরেজি ভাষায়  বাংলা অনুবাদপ্রথম স্তবকOh Uganda! may God uphold thee, We lay our future in thy hand. United, free, For liberty Together we'll always stand.ওহ উগান্ডা, সৌন্দর্যের ভূমি, . . . .দ্বিতীয় স্তবকOh Uganda! the land of freedom. Our love and labour we give, And with neighbours all At our country's call In peace and friendship we'll live.. . . . .তৃতীয় স্তবকOh Uganda! the land that feeds us By sun and fertile soil grown. For our own dear land, We'll always stand, The Pearl of Africa's Crown.. . . . .   তথ্যসূত্র    বহিঃসংযোগ   উগান্ডার জাতীয় সঙ্গীত MIDI  উগান্ডার জাতীয় সঙ্গীতের কথা  বিষয়শ্রেণী:আফ্রিকার জাতীয় সঙ্গীত
সা'দ ইবনে যায়েদ আল-আশহালীর অভিযানটি ৬৩০ খ্রিস্টাব্দের জানুয়ারি মাসে (ইসলামি বর্ষপঞ্জির ৯ম মাসে) আল-মুশাল্লালের আশেপাশে সংঘটিত হয়। সা'দ ইবনে যায়েদ আল-আশহালীকে এলাকার চারপাশের মুশরিক উপজাতিদের দ্বারা পূজা করা দেবতার মূর্তিগুলো ভেঙে ফেলার জন্য এটি পরিচালিত হয়।"Sa‘d bin Zaid Al-Ashhali was also sent", Witness-Pioneer.com  See also Tafsir Ibn Kathir,53:19- Text Version    আল-মানত ধ্বংস করার অভিযান  থাম্ব|300x300পিক্সেল|জুলফিকার অর্থাৎ আলীর তরবারির একটি কাল্পনিক উপস্থাপনা। সেমেতিক দেবী মানতের মন্দির থেকে দুটি তলোয়ার পাওয়া যায়। মুহাম্মদ সেগুলো আলীকে দিয়েছিলেন এই বলে যে, সেগুলোর মধ্যে একটি ছিল আল-ধুলফিকার। যা আলীর বিখ্যাত তলোয়ার এবং শিয়া ইসলামের প্রতীক হয়ে ওঠে। আল-উজ্জা এবং সুওয়া ধ্বংস করার জন্য খালিদ বিন ওয়ালিদের মিশনের একই মাসে, সা'দ ইবনে যায়েদ আল-আশহালীকে মানত নামক একটি মূর্তি ধ্বংস করার জন্য ২০ জন ঘোড়সওয়ারের সাথে আল-মাশাল্লালে পাঠানো হয়। কারন, মুশরিকরা মানত নামক এই মূর্তিটির উপাসনা করছিল। যারা উপাসনা করেছিল তারা আরবের আল-আউস ও আল-খাজরাজ গোত্রের।  যে দলটি এই অভিযান চালিয়েছিল তারা পূর্বে আল-মানতের ভক্ত ছিল। কিছু সূত্র অনুসারে, তাদের মধ্যে ইবনে কালবি এবং আলীকে পাঠানো হয় আল-মানত ধ্বংস করার জন্য। যাইহোক, স্যার উইলিয়াম মুইর দাবি করেন যে, অভিযানটি সা'দ দ্বারা পরিচালিত হয় বলে ইঙ্গিত করার জন্য আরও প্রমাণ রয়েছে এবং আলীকে পাঠানো মুহাম্মদের চরিত্রের বাইরে ছিল। যেহেতু মুহাম্মদ মূর্তি ভাঙার জন্য প্রাচীন উপাসকদের পাঠান।  মুইর আরও উল্লেখ করেন যে, উল্লিখিত ঘটনার অনুরূপভাবে খালিদ বিন ওয়ালিদের নাখলায় অভিযানের সময় একজন ইথিওপিয়ান মহিলা নিহত হয়, যাকে মুহাম্মদ আসল আল-উজ্জা দাবি করেন। মুইরের মতে, মুহাম্মদ বলেন যে, এই ঘটনায় নিহত মহিলা ছিলেন আল-আউস এবং আল-খাজরাজ উপজাতির দেবী অর্থাৎ মানত। The life of Mahomet and history of Islam, Volume 4, By Sir William Muir, Pg 135 See Notes section   ইসলামি প্রাথমিক সূত্র  মুসলিম ঐতিহাসিক হিশাম ইবনে আল কালবি এই ঘটনাটি নিম্নরূপে উল্লেখ করেন:  ঘটনাটি ইবনে সা'দ তার "কিতাব আল-তাবাকাত আল-কবীর, ভলিউম ২" বইতেও উল্লেখ করেন। তিনি উল্লেখ করেন যে, সা'দ ইবনে যায়েদ আল-আশহালী এই অভিযান চালান।   আরও দেখুন    মুহাম্মাদের নেতৃত্বে যুদ্ধের তালিকা   তথ্যসূত্র   বিষয়শ্রেণী:৬৩০ বিষয়শ্রেণী:অভিযান বিষয়শ্রেণী:মুহাম্মাদ কর্তৃক নির্দেশিত অভিযান বিষয়শ্রেণী:৬৩০-এর দশকের সশস্ত্র সংঘাত
দুপচাঁচিয়া থানা বাংলাদেশের বগুড়া জেলার অন্তর্গত দুপচাঁচিয়া উপজেলার একটি থানা।   পটভূমি  ১৮৮০ খ্রিস্টাব্দে দুপচাঁচিয়া থানা প্রতিষ্ঠা লাভ করে।   প্রশাসনিক এলাকাসমূহ  দুপচাঁচিয়া উপজেলার ২টি পৌরসভা ও ৬টি ইউনিয়নের প্রশাসনিক কার্যক্রম দুপচাঁচিয়া থানার অধীন।  পৌরসভা:  দুপচাঁচিয়া  তালোড়া  ইউনিয়নসমূহ:  ১নং জিয়ানগর  ২নং চামরুল  ৩নং দুপচাঁচিয়া  ৪নং গুনাহার  ৫নং গোবিন্দপুর  ৬নং তালোড়া   আরও দেখুন   দুপচাঁচিয়া উপজেলা  বগুড়া জেলা   তথ্যসূত্র    বহিঃসংযোগ   বিষয়শ্রেণী:বগুড়া জেলার থানা বিষয়শ্রেণী:দুপচাঁচিয়া উপজেলা
{| class="RM_table wikitable sortable plainlinks" style="width:100%; font-size:89%; margin-top:0.5em;" |- ! class="width: 5%" | SL. নং. ! বিবরণ ! অবস্থান ! ঠিকানা ! জেলা ! class="width: 5%" | স্থানাঙ্ক ! class="unsortable" style="width:102px;" | চিত্র |- |} ব্যবহার:   {{এএসআই স্মৃতিস্তম্ভের শীর্ষ}} {{এএসআই স্মৃতিস্তম্ভের সারি | নম্বর =  | বিবরণ =  | অবস্থান =  | ঠিকানা = | জেলা =  | দ্রাঘিমাংশ = | অক্ষাংশ = | চিত্র =  }} {{এএসআই স্মৃতিস্তম্ভের সারি | নম্বর =  | বিবরণ =  | অবস্থান =  | ঠিকানা = | জেলা =  | দ্রাঘিমাংশ = | অক্ষাংশ = | চিত্র =  }} |}
মাহবুবুর রহমান ভূঁইয়া (১৯৫০–২৭ এপ্রিল ২০২১) বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি কুমিল্লা-৭ আসনের সংসদ সদস্য ছিলেন। তিনি ১৯৪৬ সালে বরুড়া উপজেলায় জন্মগ্রহণ করেন।    প্রাথমিক জীবন  মাহবুবুর রহমান ১৯৫০ সালে কুমিল্লা জেলার বরুড়া উপজেলার গোহালিয়া (চুনারিখলা) ভূঁইয়া বাড়িতে জন্মগ্রহণ করেন। তার এক ছেলে ও এক মেয়ে।   রাজনৈতিক ও কর্মজীবন  মাহবুবুর রহমান ১৯৬২ সালে অষ্টম শ্রেণীতে পড়াকালীন হামিদুর রহমান শিক্ষা কমিশনের বিরুদ্ধে আন্দোলনে যোগদানের মাধ্যমে তার রাজনৈতিক জীবন শুরু করেন। ১৯৭১ সালে তিনি মুক্তিযুদ্ধে অংশগ্রহণ করেন।  মাহবুবুর রহমান কুমিল্লা দক্ষিণ জেলা বিএনপির সহসভাপতি ছিলেন। তিনি ১৯৭৮ সালে বিএনপিতে যোগ দিয়ে বরুড়া উপজেলা বিএনপির সাধারণ সম্পাদক হন। এরপর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কুমিল্লা-৭ আসন থেকে সংসদ সদস্য নির্বাচিত হয়েছিলেন। পরে পুনরায় বিএনপিতে ফিরে আসেন।   মৃত্যু  মাহবুবুর রহমান ভূঁইয়া ২৭ এপ্রিল ২০২১ সালে কোভিড-১৯ আক্রান্ত হয়ে কুমিল্লা মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কুমিল্লা জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
মীর শাহাদাতুর রহমান বাংলাদেশের যশোর জেলার একজন রাজনীতিবিদ ও ব্যবসায়ী যিনি জাতীয় পার্টির রাজনীতির সাথে যুক্ত ছিলেন। তিনি যশোর-২ আসনের সাবেক সংসদ সদস্য।   প্রাথমিক জীবন  মীর শাহাদাতুর রহমান যশোর জেলার ঝিকরগাছায় জন্মগ্রহণ করেন।   রাজনৈতিক জীবন  মীর শাহাদাতুর রহমান জাতীয় পার্টির রাজনীতির সাথে যুক্ত ছিলেন। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে যশোর-২ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:যশোর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:যশোর জেলার ব্যক্তি
প্রকট চিকিৎসাবিজ্ঞান () বলতে অন্তররোগ চিকিৎসাবিজ্ঞানের একটি শাখাকে বোঝায়, যাতে হাসপাতালে বিভিন্ন ধরনের জরুরি চিকিৎসনীয় অবস্থা নিয়ে ভর্তিকৃত প্রাপ্তবয়স্ক রোগীদের তাৎক্ষণিক ও দ্রুত বিশেষজ্ঞ ব্যবস্থাপনার বিষয়টি অধ্যয়ন করা হয়। ২০০০-এর দশকের শুরুতে চিকিৎসাবিজ্ঞানের একটি নিবেদিত ক্ষেত্র হিসেবে যুক্তরাজ্যে প্রকট চিকিৎসাবিজ্ঞানের বিকাশ ঘটে। একই সময়ে দেশটির বহুসংখ্যক হাসপাতালে প্রকট চিকিৎসা বিভাগ   (Acute medical unit) প্রতিষ্ঠা করা হয়। প্রকট চিকিৎসাবিজ্ঞান ক্ষেত্রটি অপেক্ষাকৃত ব্যাপক জরুরি চিকিৎসাবিজ্ঞান ক্ষেত্রটি থেকে স্বতন্ত্র। জরুরি চিকিৎসাবিজ্ঞানে হাসপাতালের জরুরি বিভাগে ভর্তিকৃত সব ধরনের রোগীর ব্যবস্থাপনা সম্পর্কে অধ্যয়ন করা হয়, অন্যদিকে প্রকট চিকিৎসাবিজ্ঞানে কেবলমাত্র অন্তররোগ চিকিৎসা বিশেষজ্ঞ দ্বারা নির্ণীত রোগের ব্যবস্থাপনা নিয়ে অধ্যয়ন করা হয়। উত্তর আমেরিকা মহাদেশে প্রচলিত হাসপাতাল চিকিৎসাবিজ্ঞান ক্ষেত্রটির সাথে এই ক্ষেত্রটির সাদৃশ্য ও বৈসাদৃশ্য উভয়ই বিদ্যমান, যা যুক্তরাজ্য ও উত্তর আমেরিকার স্বাস্থ্যব্যবস্থাগুলির মধ্যকার পার্থক্যগুলির একটি প্রতিফলন।  তথ্যসূত্র  বিষয়শ্রেণী:যুক্তরাজ্যে স্বাস্থ্যসেবা বিষয়শ্রেণী:জরুরি চিকিৎসা বিষয়শ্রেণী:অন্তররোগ চিকিৎসাবিজ্ঞান
right|130px সুধী! আপনার অ্যাকাউন্টের সাথে "" ব্যবহারকারী অধিকার যুক্ত করা হয়েছে, যা আপনাকে সুরক্ষিত পাতাসমূহে অন্য ব্যবহারকারীদের করা অপেক্ষমান সম্পাদনাসমূহ পর্যবেক্ষণ করার সুবিধা দিবে। পর্যালোচনার জন্য অপেক্ষায় থাকা অমীমাংসিত পরিবর্তনসহ পাতাসমূহ এখানে পাবেন এবং অমীমাংসিত পরিবর্তন সুরক্ষা চালু করা সমস্ত পাতাসমূহের স্বয়ংক্রিয় একটি তালিকা এখানে রয়েছে।  মনে রাখবেন এই অধিকারটি আপনার অবস্থার কোন পরিবর্তন ঘটাবে না বা আপনার নিবন্ধ সম্পাদনাতেও প্রভাব ফেলবে না। আপনি যদি এই ব্যবহারকারী অধিকারটি না চান তাহলে যেকোন সময় যেকোন প্রশাসককে আপনার অ্যাকাউন্ট থেকে অধিকারটি প্রত্যাহারের জন্য অনুরোধ করুন।   আরো দেখুন: উইকিপিডিয়া:নিরীক্ষক, পর্যবেক্ষণের নীতিমালা উইকিপিডিয়া:অমীমাংসিত পরিবর্তন, অমীমাংসিত পরিবর্তন-এর ব্যবহার উইকিপিডিয়া:সুরক্ষা নীতি, কোন পাতাগুলোতে প্রশাসকগণ অমীমাংসিত পরিবর্তন সেটিং প্রয়োগ করবেন এর নীতিমালা। ~~~~বিষয়শ্রেণী:উইকিপিডিয়া পর্যবেক্ষণ বৈশিষ্ঠ্য বিষয়শ্রেণী:ব্যবহারকারী অধিকার মঞ্জুর সংক্রান্ত বিজ্ঞপ্তি টেমপ্লেট
রি:জিরো কারা হাজিমারু ইসেকাই সেইকাতসু হলো তাপ্পেই নাগাতসুকির লিখিত আর শিনিচিরু ওতসুকা দ্বারা সচিত্রিত লাইট উপন্যাসের অ্যানিমে সংস্করণ। ২০১৯ সালের ২৩শে মার্চ, এটা ঘোষণা করা হয় যে সিরিজের দ্বিতীয় মৌসুম তৈরির কাজ শুরু হয়ে গেছে। প্রথম মৌসুমের শিল্পী ও নির্মাতারাই পুনরায় দ্বিতীয় মৌসুমে কাজ করেছেন এবং কোভিড-১৯ পরিস্থিতির জন্যে ২০২০ সালের জুলাই মাস থেকে দ্বিতীয় মৌসুমের সম্প্রচার শুরু করা হয়, যদিও এপ্রিল মাস থেকে সেটা হওয়ার কথা ছিল। এইবারের মৌসুমটিকে দুই ভাগে ভাগ করা হয়েছে। প্রথম তেরোটি পর্ব, ২০২০ সালের ৮ই জুলাই থেকে সম্প্রচার করা হবে এবং বাকি পর্বগুলি আবার ২০২১ সালের ৬ই জানুয়ারি থেকে সম্প্রচারিত হবে। প্রথম ভাগের ওপেনিং থিম "রিয়েলাইজ" গেয়েছেন কোনোমি সুজুকি, যেখানে এন্ডিং থিম হিসেবে নোনোকের "মেমেন্টো" গানটি নেওয়া হয়েছেন। অবশিষ্ট চতুর্দশ পর্ব থেকে পঞ্চবিংশ পর্ব পর্যন্ত ওপেনিং থিম হিসেবে "লঙ্গ সট" গানটি নেওয়া হয়েছে, যেটি গেয়েছেন মায়ু মায়শিমা এবং নোনোকের "বিলিভ ইন ইউ" গানটি এন্ডিং থিম হিসেবে বাকি সিরিজে জায়গা করে নিয়েছে।  পর্ব তালিকা  নোট   তথ্যসূত্র   বহিঃসংযোগ         বিষয়শ্রেণী:রি:জিরো কারা হাজিমারু ইসেকাই সেইকাতসু পর্ব তালিকা
থাম্ব|220px|ইভার ইয়্যাভার ইভার ইয়্যাভার (জন্ম: ৫ই এপ্রিল, ১৯২৯) একজন নরওয়েজীয়-মার্কিন পদার্থবিজ্ঞানী। তিনি ১৯৭৩ সালে লিও এসাকি এবং ব্রায়ান ডেভিড জোসেফসনের সাথে যৌথভাবে পদার্থবিজ্ঞানে নোবেল পুরস্কার লাভ করেন। এসাকি এবং তার গবেষণাকর্মের বিষয় ছিল কঠিন-অবস্থা পদার্থবিজ্ঞান। অতিপরিবাহীতে ইলেকট্রন সুড়ঙ্গকরণ ঘটনা আবিষ্কার এবং এর উন্নয়ন ঘটানোর ক্ষেত্রেই তিনি মূল অবদান রেখেছেন।   তথ্যসূত্র    বহিঃসংযোগ    Bio Nobel laureate website  Ivar Giaever's home page at Rensselaer Polytechnic Institute  University of Oslo website about Ivar Giaever  Applied Biophysics Website  বিষয়শ্রেণী:১৯২৯-এ জন্ম বিষয়শ্রেণী:২০২৫-এ মৃত্যু বিষয়শ্রেণী:নরওয়েজীয় পদার্থবিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন নাস্তিক বিষয়শ্রেণী:মার্কিন নোবেল বিজয়ী বিষয়শ্রেণী:নরওয়েজীয় নোবেল বিজয়ী বিষয়শ্রেণী:অতিপরিবাহিতা বিষয়শ্রেণী:মার্কিন যুক্তরাষ্ট্রে নরওয়েজীয় অভিবাসী বিষয়শ্রেণী:বার্গেনের ব্যক্তি বিষয়শ্রেণী:নরওয়েজীয় নাস্তিক বিষয়শ্রেণী:অর্ধপরিবাহী পদার্থবিজ্ঞানী বিষয়শ্রেণী:মার্কিন প্রাণ-পদার্থবিজ্ঞানী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
প্রদীপ নেপাল (; জন্ম ১৯৫৪) নেপালি কমিউনিস্ট রাজনীতিবিদ এবং প্রাক্তন সরকারের মন্ত্রী।  তিনি একজন লেখকও এবং কমপক্ষে ১৬টি উপন্যাস এবং ১০টি ছোট গল্পের সংগ্রহ প্রকাশ করেছেন।   ১৯৫৪ সালের জানুয়ারিতে জন্ম নেওয়া নেপাল পঞ্চায়েত শাসনকালে গণতন্ত্রকর্মী হিসাবে কারাগারে কাটিয়েছিলেন। সাংবিধানিক রাজতন্ত্র প্রতিষ্ঠার পর তিনি হয়ে ওঠেন তথ্য মন্ত্রী এবং পানি সম্পদ মন্ত্রী ১৯৯৪ সালে এবং স্বাস্থ্য মন্ত্রী ও পানিসম্পদ মন্ত্রী ১৯৯৯ সালে।   নেপাল ২০০৮ সালের সংসদীয় নির্বাচনে নেপালি কংগ্রেসের প্রকাশ মন সিংহের কাছে হেরেছিলেন। তিনি কাঠমান্ডু -৩ আসনের সিপিএন ইউএমএল প্রার্থী ছিলেন। এ সময় তিনি নির্বাচন পরিচালনাকারী গিরিজা প্রসাদ কৈরালার অন্তর্বর্তীকালীন মন্ত্রিসভায় শিক্ষা ও ক্রীড়া মন্ত্রীর পদে ছিলেন।   ২০০৯ সালের নভেম্বর পর্যন্ত, নেপাল সিপিএন ইউএমএল-এর একজন প্রবীণ সদস্য ছিলেন।    তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি লেখক বিষয়শ্রেণী:নেপালি সাম্যবাদী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:গণতন্ত্র কর্মী বিষয়শ্রেণী:২০শ শতাব্দীর নেপালি রাজনীতিবিদ বিষয়শ্রেণী:২১শ শতাব্দীর নেপালি রাজনীতিবিদ বিষয়শ্রেণী:২০শ শতাব্দীর নেপালি লেখক বিষয়শ্রেণী:নেপালি পুরুষ ঔপন্যাসিক